Diari Oficial de la Generalitat Valenciana


Sumari del DOGV 7653, del 09-11-2015 (2015/8968)

RESOLUCIÓ de 30 d'octubre de 2015, de la consellera de Sanitat Universal i Salut Pública, sobre delegació de competències en matèria de personal en l'àmbit de les institucions sanitàries.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7653

Data del DOGV
:   09-11-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8968


Data del document
:   30-10-2015

Organisme emissor
:   Conselleria de Sanitat Universal i Salut Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 30 d'octubre de 2015, de la consellera de Sanitat Universal i Salut Pública, sobre delegació de competències en matèria de personal en l'àmbit de les institucions sanitàries.  
 [2015/8968]  
El Decret 103/2015, de 7 de juliol, del Consell, estableix l'estructura orgànica bàsica de la Presidència i de les conselleries de la Generalitat. En els articles 26 a 29 s'estableix l'estructura bàsica de la Conselleria de Sanitat Universal i Salut Pública.  
Pel Decret 156/2015, de 18 de setembre, del Consell, s'aprova el Reglament orgànic i funcional de la Conselleria de Sanitat Universal i Salut Pública. En l'article 17.1 s'atribueix, a la persona titular de la Direcció General de Recursos Humans i Econòmics, la direcció del personal sanitari en virtut del que disposa l'article 69.3 de la Llei 5/1983, de 30 de desembre, del Consell.  
Procedeix modificar la Resolució de delegació, de 6 de febrer de 2014, del conseller de Sanitat, per a adequar-la a la nova estructura de la Conselleria.  
En virtut d'això, i de conformitat amb allò que disposa l'article 63 de la Llei 5/1983, de 30 de desembre, del Consell, i els articles 13 i 14 de la Llei 30/1992, de Règim Jurídic de les Administracions Públiques i del Procediment Administratiu Comú, resolc publicar la delegació de competències que s'exposa en els apartats següents:  
  
Primer. La persona titular de la Direcció General de Recursos Humans i Econòmics  
Respecte a tot el personal d'institucions sanitàries, exercirà per delegació de la persona titular de la Conselleria de Sanitat Universal i Salut Pública les competències següents:  
a) El nomenament de personal funcionari de carrera i l'autorització, si és el cas, de nomenaments de personal funcionari interí.  
b) La imposició de sanció disciplinària per falta greu o molt greu; així mateix, les resolucions sobre l'execució de les sancions disciplinàries.  
c) Els actes administratius relatius al personal amb plaça vinculada derivats dels acords de les comissions permanents, constituïdes a l'empara dels concerts i convenis amb les universitats per a la utilització de les institucions sanitàries en la investigació i la docència sanitàries.  
  
d) La resolució dels recursos contra els actes administratius corresponents a la modificació de plantilles.  
  
Segon. Qui exercisca la gerència dels departaments, del Consorci Hospital General Universitari de València, les i els comissionats, les i els directors de centres no departamentals, i el o la directora de l'Hospital de la Malva-rosa  
Aquests càrrecs directius o les i els corresponents directors econòmics, exerciran indistintament les següents competències respecte a tot el personal adscrit.  
1. Per delegació de la persona titular de la Conselleria  
Nomenament de personal funcionari interí, amb l'autorització prèvia de l'òrgan competent, i la resolució de jubilació i la de prolongació de permanència en el servei actiu o la seua denegació.  
2. Per delegació de la persona titular de la Direcció General de Recursos Humans i Econòmics  
a) La imposició de sancions disciplinàries per falta lleu.  
b) La concessió de permisos i llicències, vacances i la resta d'absències previstes tant legalment com reglamentàriament, retribuïdes o no.  
c) La concessió de permisos per a l'exercici de funcions sindicals o de representació del personal fins a un mes de duració.  
d) Les reduccions de jornada, retribuïdes o no; i les deduccions retributives per incompliment de jornada.  
e) L'assignació i exempció de guàrdies.  
f) El control de l'horari i de l'assistència, i l'assignació de torns.  
g) Els nomenaments provisionals i cessaments en places no bàsiques, sempre que siguen d'inajornable necessitat i no siga possible la substitució reglamentària per part de l'inferior immediat, amb les excepcions següents: personal directiu i llocs de treball de direcció de servei i de secció.  
h) El nomenament i el cessament del personal estatutari temporal, amb l'autorització prèvia, si és el cas, de l'òrgan competent.  
i) L'extensió de diligències de presa de possessió, d'incorporació o de cessament i els altres actes administratius posteriors a aquestes, i la firma de les còpies bàsiques dels contractes o nomenaments.  
j) La resolució de jubilació, la de prolongació de permanència en el servei actiu o la seua denegació, i la d'incapacitat permanent.  
k) La declaració de les situacions administratives d'excedència voluntària per interés particular i la d'excedència per a l'atenció de familiars.  
l) El reconeixement de triennis al personal fix i temporal.  
m) El reconeixement de serveis previs prestats en qualsevol administració pública i el nou còmput i valoració de triennis.  
n) El reconeixement del dret a la percepció de les quanties establides, si és el cas, com a millora de les prestacions de Seguretat Social.  
  
o) L'assignació i la ubicació dels llocs de treball bàsics de cada categoria.  
p) Les certificacions en matèria de personal.  
q) La declaració de manteniment en el servei actiu, amb dret a reserva de lloc de treball, del personal amb nomenament temporal per promoció interna temporal.  
r) La firma de contractes de treball en places de formació sanitària.  
  
Tercer. Les persones titulars de les direccions territorials de la Conselleria de Sanitat Universal i Salut Pública  
Respecte a tot el personal adscrit als departaments del seu àmbit territorial i a altres centres de treball no integrats, exerciran per delegació de la persona titular de la Direcció General de Recursos Humans i Econòmics les competències següents:  
a) La gestió de les llistes d'ocupació per a la vinculació temporal a les institucions sanitàries, excepte en el departament de salut d'Alcoi, que gestionarà les llistes d'ocupació del seu àmbit territorial.  
b) La reclamacions prèvies a la via judicial laboral i els recursos administratius que s'interposen contra els actes i les resolucions dictades pels òrgans directius dels departaments de salut i altres centres no departamentals, relacionades amb el règim retributiu, en exercici de les competències delegades.  
c) Les reclamacions prèvies i els recursos administratius que s'interposen, contra els actes de les persones titulars de les gerències dels departaments de salut i altres centres no departamentals, en matèria de reconeixement de grau de carrera i desenvolupament professional.  
d) La resolució dels recursos administratius i les reclamacions prèvies contra les sancions per falta lleu imposades pels òrgans directius dels departaments de salut i centres no departamentals, en virtut de la delegació de l'apartat segon, número 2.a.  
  
Quart. Recursos contra els actes dictats per delegació en matèria de personal  
En virtut del que estableixen els articles 13 i 14 de la Llei 30/1992, de 26 de novembre, en les resolucions i els actes que s'adopten en virtut del que preveu aquesta resolució es farà constar expressament que es dicten fent ús de les facultats delegades i es consideraran, a tots els efectes, dictades per l'òrgan delegatori.  
Els recursos de reposició contra les resolucions dels expedients disciplinaris per falta greu o molt greu i sobre l'execució de les sancions dictades per la persona titular de la Direcció General de Recursos Humans i Econòmics en virtut de la delegació de la persona titular de la Conselleria, seran resolts, per delegació de la persona titular de la Conselleria, pel sotssecretari o per la sotssecretària.  
Les delegacions de competències aprovades per mitjà d'aquesta resolució s'entenen sense perjuí de les facultats de l'òrgan delegatori per a avocar el coneixement i la resolució dels assumptes que crega oportuns, i podrà així mateix revocar la delegació en qualsevol moment.  
  
  
Quint. Suplències  
En cas de vacant, absència o malaltia dels òrgans en què s'efectuen les delegacions, la suplència l'exerciran el òrgans següents:  
  
a) En els serveis centrals, la suplència de la persona titular de la Direcció General de Recursos Humans i Econòmics l'exercirà el sotssecretari o la sotssecretària i, en la seua absència, per qualsevol altra persona titular d'una direcció general de la Conselleria en l'ordre establit en l'article 2 del Decret 156/2015, de 18 de setembre, pel qual s'aprova el Reglament orgànic i funcional de la Conselleria de Sanitat Universal i Salut Pública.  
b) En els departaments de salut, la suplència de qui exercisca la gerència l'exerciran les persones titulars de les direccions econòmiques i, en absència d'aquestes, per qualsevol altre personal directiu en l'ordre fixat per l'article 3, apartats 2, 4 i 6, del Decret 30/2012, de 3 de febrer, del Consell, pel qual es modifica l'estructura, les funcions i el règim retributiu del personal directiu d'institucions sanitàries de la Conselleria de Sanitat.  
En els centres no departamentals, la suplència de la persona titular de la direcció del centre correspon a la persona titular de la direcció econòmica del centre; en l'Hospital de la Malva-rosa, la suplència correspon a la persona titular de la direcció econòmica del departament i, en el Centre de Transfusió de la Comunitat Valenciana, i en absència de la persona titular de la direcció econòmica del centre, la suplència correspon a qui exercisca la direcció o la subdirecció d'infermeria.  
  
c) En les direccions territorials, la suplència l'exerciran les persones titulars de les secretaries territorials respectives.  
d) En els departaments on hi haja comissionat o comissionada, la suplència l'exerciran les persones titulars de les direccions territorials o de les secretaries territorials de l'àmbit territorial corresponent.  
  
e) En el Consorci Hospital General Universitari de València, la suplència l'exercirà la persona titular de la subdirecció gerència o bé la de la Direcció de Recursos Humans, ambdós del consorci.  
  
Sext. Revocació  
Queda sense efecte la Resolució de 6 de febrer de 2014, del conseller de Sanitat, sobre la delegació de competències en matèria de personal en l'àmbit de les institucions sanitàries (DOCV 12.02.2014, correcció d'errades DOCV 24.03.2014) i qualsevol altra resolució de delegació que s'opose a aquesta resolució.  
  
Sèptim. Efectivitat  
Aquesta resolució tindrà efectes des de l'endemà de la publicació en el Diari Oficial de la Comunitat Valenciana.  
  
València, 30 d'octubre de 2015.- La consellera de Sanitat Universal i Salut Pública: Carmen Montón Giménez.